На основу члана 102. став 3. и члана 104. став 3. Статута општине Бач („Службени лист општине Бач, број: 2/2019 и 38/2020), члана 15. Одлуке о општим актима општине Бач за које је обавезна јавна расправа при доношењу (Службени лист општине Бач, бр. 9/2019),

 Општинско веће општине Бач, на предлог Одељења за општу управу, друштвене делатности и заједничке послове на 130. Седници, одржаној дана 20. априла 2023. године, доноси

**ПРОГРАМ ЈАВНЕ РАСПРАВЕ**

**О НАЦРТУ** **АКЦИОНОГ ПЛАНА СТРАТЕГИЈЕ ПРЕДШКОЛСКОГ**

 **ВАСПИТАЊА И ОБРАЗОВАЊА У ОПШТИНИ БАЧ ЗА 2023. ГОДИНУ**

 1. У поступку припреме усвајања Акционог плана стратегије предшколског васпитања и образовања у општини Бач за 2023. годину, Општинско веће општине Бач спроводи јавну расправу о Нацрту Акционог плана стратегије предшколског васпитања и образовања у општини Бач за 2023. годину. (у даљем тексту: Нацрт Акционог плана).

 2. Јавна расправа о Нацрту овог Акционог плана биће одржана у периоду од 21. априла до 05. маја 2023. године.

 3. Учесници у јавној расправи су представници васпитно-образовних установа, организација и служби чији је оснивач општина Бач, заинтересовани грађани, правна лица и друге заинтересоване стране.

 4. Програм јавне расправе о Нацрту предметног плана са предметним нацртом Акционог плана стратегије предшколског васпитања и образовања у општини Бач за 2023. годину објављује се на интернет страници Општине Бач : www. bac. rs .

 5. Примедбе и предлози достављају се на е-mail: natasa.budic@bac.rs или поштом на адресу: Општинска управа Бач, Одељење за општу управу, друштвене делатности и заједничке послове, н/р Наташа Будић, Бач, Трг др Зорана Ђинђића бр. 2.

 6. Нацрт овог Акционог плана биће представљен на Округлом столу, који ће се одржати 03. маја 2023. године у Бачу, у свечаној сали општинске управе Бач са почетком у 12:00 часова.

 7. По окончању јавне расправе Одељење за општу управу, друштвене делатности и заједничке послове Општинске управе Бач ће анализирати све примедбе, предлоге и сугестије у јавној расправи и на основу тога сачинити извештај о одржаној јавној расправи и исти доставити Општинском већу општине Бач и објавити на интернет страници Општине Бач.

 **ОПШТИНСКО ВЕЋЕ ОПШТИНЕ БАЧ**

Број: 020-2-108/2023-II

Дана: 20. април 2023. године Председавајући Општинског већа

 Председник општине Бач

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Др Стева Панић